Zastava Irana
Zastava Irana je usvojena 29. jula 1980. Osnovni dizajn predstavljaju tri horizontalne trake, zelena na vrhu kao simbol Islama, bijela u sredini predstavlja mir, a crvena hrabrost. U sredini zastave se nalazi grb Irana. Na rubu zelene i crvene trake je stilizirani tekbir koji se pojavljuje 2x11 puta, simbolično predstavlja 22. dan 11. mjeseca po perzijskom kalendaru, dan islamske revolucije.